Helikiirused.
Olgu, alustame. Oleme kaadris.
Esimene võte.
Olgu, Aaron. Astu ühe pika sammu võrra tagasi
ning liigu uuesti ette.
Näita mulle enesekindlust. Sellesse kaamerasse.
AARON HERNANDEZ RÜNDAJA
Samm tagasi... - Väga pikk samm tagasi.
Niimoodi? Ja siis?
Pööra vasakule või paremale.
Lihtsalt astu ette.
Nii et kõigepealt astun ette ja teen nii.
Just nimelt. Suurepärane. - Hea küll.
Käsi ei pea risti panema. - Ma panen.
Kaamera käib.
Hästi.
Hästi. Tule tagasi. Tee veel üks kord, aga näi õnnelik.
Jah.
Sul on kena naeratus. - Mulle meeldib õnnelik.
Väga kena.
Lubage. - Olgu. Alustame.
Just nii, väga kena. Mulle meeldib.
Pagan võtaks.
Ma kutsusin teda Chicoks.
DEION BRANCH PÜÜDJA
Ma loodan... Loodan, et inimesed seda valesti ei mõista.
Sa vaid tead...
...milline keegi sisimas on.
Ja saad neid hinnata vaid selle järgi, mida näed.
Mul on hetki, kus ma lihtsalt...
...nagu: "Sa oleksid pidanud seda nägema."
"Deion, sa oleksid pidanud seda nägema."
New England Patriotsi mängija Aaron Hernandez arreteeriti
ja viidi oma kodust käeraudades minema.
Aaron Hernandezele esitati täna mõrvasüüdistus.
27-aastane Odin Lloyd tapeti hukkamisstiilis.
Aaron Hernandezele on esitatud kaks uut mõrvasüüdistust.
Aaron Hernandez võib olla esimene sarimõrvar NFL-is.
KOLM AASTAT VAREM APRILL 2010
ME EI KOGU LIHTSALT TALENTE, ME EHITAME MEESKONDA
Jah, Belichik kuuleb.
2010 NFL VÄRBAMINE PATRIOTSI TAGATUBA
Mida te pakute?
2010. aasta värbamine oli meie tuleviku jaoks kriitilise tähtsusega.
Paljud meie püsivad vanemad mängijad on lahkumas.
Ja selleks, et olla konkurentsivõimeline, peab värbamine õnnestuma.
2010. aasta oli Patriotsile tõeliselt suur hetk.
Talentide hulk oli hakanud vähenema ja oli tunne,
et frantsiis oli allakäigul.
KOLUMNIST, BOSTON GLOBE
Ja neid oli vaja taaselustada.
Nii tegid nad paar olulist valikut, mis muutis kõike.
Kell tiksub, 6-40 on jäänud.
Bill, nad peavad kauplema.
Olgu, John, pane see nimi kirja.
Devin McCourty, tagakaitsja, Rutgersi ülikool.
Minu jaoks oli au olla osa sellest aastakäigust.
Oli aeg, et uus režiim, uus kaardivägi, tuleks siia
ja laseks mõnel vanemal mehel minna.
Devin, treener Belichick siin. Kuidas sul läheb?
Me teeme sinust peagi New Englandi mängija.
Tahtsin sulle ise helistada ning õnnitleda
ja sind meeskonnas tervitada.
Selle värbamise esimesed neli-viis vooru
on tõepoolest Patriotsi dünastia teine laine
ja ma arvan, et me oleme selle üle väga uhked.
Hei, Johnny, kirjuta see nimi üles.
G-R-O-N...
K-O-W-S-K-I.
Ründaja.
2010. aasta NFL-i värbamisel 42. valikuga,
valib New England Patriots Rob Gronkowski
ründaja, Arizona ülikool.
Kui mind Patriotsi värvati, oli see uhke hetk.
Minu pere tuli samuti lavale. Kogunesime kobarasse.
Me hüüame: "Huu, huu, huu, huu!",
hüppame üles ja alla.
Siis järsku helistab mulle Patriots.
Hea küll, Rob.
Ja nad ütlesid: "Hei, Rob,
sa võid nüüd lavalt maha tulla. Aitab küll."
Istun seal ja mõtlen: "Vau, ma olen juba hädas.
Olen alles viis minutit Patriotsis olnud ja juba satun hätta."
Kujutan ette Billi värbamisruumis mõtlemas:
"Miks kurat me selle poisi äsja valisime?"
2. VOORU VALIK
Oh, vaata seda.
Olgu jumal meile armuline.
Patriots värbab palju. Nad värbavad kaks ründajat...
...Rob Gronkowski ja Aaron Hernandeze.
Ja nüüd, järjekordse valikuga, 1-13 üldarvestuses,
valivad nad Aaron Hernandeze, kes muide on pärit Bristolist, Connecticutist,
mängis otse tee ääres jalgpalli,
kuid oli mullu jalgpallis parim ründaja.
John Mackey auhinna võitja.
Arvan, et Aaron Hernandez on suurepärane valik,
ma ei räägi väljaspool väljakut,
ma räägin väljakul, ta oli turvavõrk.
Hernandez oli väga vaikne, tal oli Floridas küsitav taust.
Teised meeskonnad väitsid, et välistasid ta valikust, kuna tal oli probleeme.
Me teadsime, et on probleeme,
kuid otsuseid tehakse värbamispäeval.
Vaadake, me saame esimese ringi talendi neljanda ringi hinna eest.
Kui see ei õnnestu, võime ta alati minema saata.
Ja Hernandez 22 meetri joonel.
Hernandez pole esimese ringi valik,
sest tema persooni kohta on mõned küsimused.
Mõned asjad, mida ta väljaspool väljakut tegi.
Meeskonnad olid teadlikud, et ta suitsetas pidevalt marihuaanat.
Kuid on palju enamat.
Olen Aaron Hernandez Bristolist.
Ma mängin Bristoli keskkoolis.
NELI AASTAT VAREM 2006. AASTA SÜGIS
Aaron Hernandezel oli väga raske lapsepõlv.
Ta püüab keskkoolis oma teed leida ja temast saab jalgpallistaar.
Aga kui ta oli 16-aastane,
suri tema isa, kes teda õigel teel hoidis
ja Aaron hakkas vaimselt kokku varisema.
Ta sattus kahtlasesse seltskonda ja õppis tundma täiesti uut elu.
Kõik need erinevad probleemid, millega poiss silmitsi seisab,
kui mõjukad kolledžid teda otsima tulevad.
Florida Gators
ja peatreener Urban Meyer.
Florida Gatorsi peatreener Urban Meyer
tuli Aaroni keskkooli direktori juurde ja ütles:
"Me tahame, et ta Floridasse tuleks."
Valmis. Ründa!
2007. AASTA KEVAD
Aaron saabub Floridasse vaevalt 17-aastasena...
...olles ikka veel üle mõistuse probleemne.
Seal viibitud aja jooksul käib ta baaris
ning tekib vaidlus 12-dollarilise arve üle.
Hernandez sattus baari juhatajaga kaklusesse.
Ta lõi juhatajat nii kõvasti, et tolle kõrva trummikile purunes.
Florida mängijatel oli probleemide lahendaja.
Aaronile oli abiks advokaat ja kõik lahenes.
Ta pääseb baari juhtumist terve nahaga
ning õpib üsna varakult, mis on jalgpallis "Football Inc."
ja et sa võid end jamadest puhtaks pesta.
NFL UUSTULNUKATE FOORUM 2010
Olete astumas Rahvuslikku Jalgpalliliigasse.
Te ei püüa sisse pääseda.
Te ei kandideeri, te juba olete liigas.
Ja kui te arvate, et raha muudab teid positiivses suunas,
siis te kindlasti petate ennast.
Kui teile meeldib praegu savu suitsetada,
siis ostate kogu saadaoleva kanepi.
Kui te--
Tahate, et ma teile valetaksin,
nagu ülejäänud kui nad siia tulevad.
Kui Buddy Ryan mu vallandas, mängisin kolm aastat Philadelphias,
vallandas, kuna ei saanud minu peale loota.
Mul kästi asjad pakkida ja ära minna.
Ma pidin targaks saama.
Esimene küsimus. Tagapool.
Mind huvitab, milliseid muudatusi te tegite
peale vallandamist kuni Minnesotasse minekuni?
Mees, tuleb end kokku võtta.
Tuleb lõpetada endale valetamine. Lõpetasin savu suitsetamise.
Lõpetasin kõige tegemise, mida ma tegin,
ja hakkasin oma keha treenima ning olema võimeline terve päev jooksma.
Ütlesin oma vanadele sõpradele: "Ärge helistage."
See peaks praegu olema
teile kõigile otsustav moment, et end kokku võtta
enne kui teid vahistatakse, sest te jääte vahele.
Te jääte vahele.
2010. AASTA TREENINGLAAGER
Käes on Patriotsi treeninglaagri avapäev.
Mängijad, kellel silma peal hoida, täiesti uus grupp püüdjaid,
sealhulgas uustulnukad Rob Gronkowski ja Aaron Hernandez.
Palju optimismi selleks hooajaks.
Kohe pärast seda, kui Patriots värbas Aaron Hernandeze,
arvas Belichick ilmselt: "Mul on selline jalgpallikultuur,
et mu mängijad hakkavad teda juhendama.
Ta on suurepärane jalgpallur. Ta aitab meil võita."
Aaron oli suur osa sellest, mida Patriots üritas teha.
Kasvada ja arendada ründemängu.
Temas oli nii palju enesekindlust,
et ta arvas, et iga mäng peaks olema tema järgi üles ehitatud. Ja...
ta teadis, et on väga hea mängija, ning ta oligi.
Brady tulistab.
Hernandez.
Ta pole 13 joone alas lõpetanud ja jõuab kahe peale.
Patriots tutvustas seda uut tüüpi rünnakut,
milles osales kaks ründajat.
Brady viskab, taha punktitsooni
ja uustulnuk püüab. Rob Gronkowski teeb touchdowni.
Ja neid kahte kutti oli võimatu katta.
Jookseb endiselt mööda külgjoont.
Tagakaitsjad nende vastu ei saanud, nad olid liiga suured.
Keskmängijad nende vastu ei saanud, sest nad olid liiga kiired.
Hernandez tõrjub rünnaku. Uskumatu.
Tulen iga päev mängima ja mind pannakse kohtadele.
Lähen väljakule ja üritan kõvasti ning võidan tiimile mänge.
Ta on kohutav vastane.
Ta on nii kaval, tabamatu,
teda saab erinevatesse kohtadesse paigutada.
Kui Aaron Hernandez tuli, võitsime oma algusaastal 14 mängu.
Ja järgmisel aastal läheme Super Bowlile.
SUPER BOWL 46 5. VEEBR 2012
Ja keskväljakule, saab vabaks, touchdown, Hernandez.
Brady jõuab punktialale. Hernandez on seal. Ebaõnnestunud sööt.
Ja New York Giants on Super Bowli võitjad.
See mäng oli karm.
Me kaotasime, aga ma mõtlesin, "Me tuleme tagasi."
Aasta varem võitsime 14 mängu ja kaotasime kaks.
Järgmisel aastal Super Bowlile. Me jätkame.
Järgmisel korral me võidame.
2012. AASTA EELHOOAEG
Aaron Hernandez saab pikaajalise lepingu.
Viieaastane pikendus, mille väärtus võib ulatuda kuni 40 miljoni dollarini.
Aaron, palju õnne. - Tänan.
Kuidas sellele suurepärasele uudisele reageerid?
See on... see on koht, mis mitte ainult ei muutnud minu tulevikku
kuna nad maksavad mulle, vaid see muutis mind kui inimest,
sest sa ei saa hoolimatult käituda ning oma rida ajada.
Aaron Hernandez esitas oma intervjuudes klišeesid,
aga alati tekkis selline küsimus: "Mis see oli?
Mis tähendab hoolimatu?
Mis on...? Kuidas sa defineerid hoolimatust?"
Mida mina ja teised oleksid pidanud küsima, kuid keegi ei teinud seda.
Sul on laps tulekul?
Jah. Mul on tütar sündimas.
Täiuslik ajastus. - 12. november. Täiuslik ajastus.
Tänan, Aaron. - Tänan, mees.
Palju õnne.
Ta andis sulle alati väikeseid vihjeid selle kohta,
mis tema peas... toimus.
Mulle avaldas kõige rohkem muljet Hernandez.
Kuidas ta täna siia tuli.
Arvan, et tal on nii hea süda.
Ta on hea poiss.
Ta ütles mulle, et peab nüüd end ümbritsevate inimestega ettevaatlik olema.
Ta tunnistab seda ise.
Tal on korraga nii palju raha.
Me teadsime, et väljaspool meie maja
on mõned probleemid.
Kuid meie lootus ja soov oli,
et Patrioti elulaad avaldaks talle positiivset mõju.
Kui ta ütleb: "Tahan, et sa oleksid siin järgmised seitse aastat,"
kui ta tõesti soovib, et ma oleksin osa tema perekonnast, tähendab see palju.
Meil oli Aaroniga tõeline
side ja armastuse tunne.
Iga kord, kui ta mind nägi, suudles ta mind põsele.
See on midagi, mida ma oma poegadega teen.
Ma arvan, et ta nägi minus justkui armastavat, isalikku kuju.
MYRA KRAFT SUREB 68-AASTASELT VÄHKI
Mäletan, kui mu armas naine Myra suri munasarjavähki.
Aaron ulatas mulle 50 000 dollari suuruse tšeki fondile,
mille me olime Myra mälestuseks loonud.
Ma ütlesin: "Aaron, see on väga armas. Sa ei pea seda tegema.
Sul on leping juba olemas."
Ja tal tikkusid pisarad silma.
"Ei," ütles ta, "see on mulle väga tähtis. Ma tahan seda sinu jaoks teha."
See puudutas mind väga.
Okei! - Jah.
Tundsin, et ta on see, keda nägime täiusliku Patrioti mängijana.
Patriots oli meeskond, kuhu ma tahtsin kuuluda,
sest nad võitsid alati.
Kui ma meeskonnaga liitusin,
oli mul kümnes NFL-i hooaeg.
Ma pole veel play-off mängus mänginud.
Olen olnud paljudes keskpärastes meeskondades.
Treeningu jälgimine oli põnev.
Ma imetlesin väga Aaroni sportlikke võimeid.
See oli muljetavaldav.
Seega mõtlen: "Olgu, minu võimalused Super Bowlile pääsemiseks on päris head."
Kuid ma sain kiiresti aru, et midagi on lahti.
Oli selline murettekitav alatoon.
Treeninglaagri ajal tuleb Wes Welker minu juurde
ja haarab mul õlgadest.
Ta ütleb: "Brandon...
...sinu kapp on Gronki ja Aaron Hernandeze omade vahel.
Aaron, ta hakkab... sinu ees oma genitaale silitama.
Ta räägib oma emaga vannis käimisest.
Sa lihtsalt ignoreeri seda.
Sa pead seda ignoreerima."
Wes oleks justkui kummitust näinud, ta vaatas mind sellise ilmega.
Ma arvasin, et Aaron on hea poiss.
Minu kapp oli tema oma kõrval, püüdsin teda aidata, püüdsin temaga rääkida.
Kuid samal ajal,
ma ei tea, see oli...
WES WELKER PÜÜDJA
See oli üsna silmatorkav, et tal olid probleemid.
Mis toimub, Brandon?
Riietusruumis
võime öelda palju solvavaid ja häirivaid asju.
...teised, nad olid... grupiseks!
Aga see, mida Aaron rääkis,
kaldus kaugelt kõrvale riietusruumis räägitavatest nõmedustest.
Ta raevutses mängijatega: "Kuradi inimesed."
Ütles, et annab neile tappa. "Kurat, ma löön su maha."
See on midagi, millesse ma kergekäeliselt ei suhtu.
Kui Aaronil olid stressipuhangud,
võis Deion tulla ja temaga vaikselt vestelda.
Mul oli ilmselt...
...Aaroniga kõige lähedasem suhe.
Me olime naabrid. Ta elas minust otse üle tee.
Tema naine käis meid meie lastega abistamas.
Iga kord, kui Aaron vihane oli,
küsis treener alati minult: "Kas kõik on hästi?
Kas kõik on hästi? Kas kõik on hästi?"
See oli nagu: "Uurige Deionilt."
Hästi, seitse seitsme vastu, punane tsoon.
Mäletan, et ühel kindlal korral
tegime koos Tomiga läbimängu.
Aaron on väljakul plätudes,
teeb harjutusi, naerab, loobib palli,
kutsub Bill Belichicki "Issiks".
Pane see maha! Aitab!
Tom ütleb: "Mees, kao kurat siit minema.
Mida kuradit sa teed?
Kao kurat väljakult minema."
See ärritas Aaronit. Küll ta vandus.
"Persevest", ja tormas väljakult minema.
Ja tihtipeale Bill sellele ei reageerinud.
Hea küll.
Lahtilöök.
Mäletan, et üks kord treeningul harjutasime lahtilööke.
Me püüdsime palle, Aaron istus ja ütles:
"Olen tiimi parim tagasisöötja. Miks ma siin taga pole?"
Otseses mõttes, algaja istub seal ja räägib niimoodi.
Ja Bill lihtsalt naerab.
Ja ma pole...
Ma mõtlen: "Miks ta seda meest armastab? Ma ei saa aru."
Aga kui sa oled nii andekas,
siis paljud inimesed taluvad palju.
See meenutas mulle meeskondi,
kus tähtmängijatel lastakse teha, mida nad tahavad.
Pole oluline, kuidas sa võidad, peaasi, et võidad.
Valmis!
Brady, söödab sügavale...
Püütud! Hernandez, touchdown Patriotsile.
Tagasisööt Bradyle, vaatab, tulistab vasakule.
Hernandez jalutab punktitsooni.
Tore näha Aaron Hernandezt selliseid liigutusi tegemas.
Petumanööver. Brady viskab. Touchdown New Englandile.
Aaron Hernandez.
Ta teeb nii palju erinevaid asju. Lihtsalt nii hea.
Veel üks võit.
Aaron tegi alati palju hullumeelseid asju.
Vihastas paljusid inimesi.
Aga ma arvan, et enamasti väljakul, riietusruumis...
...olid meil asjad kontrolli all.
Väljaspool väljakut on asjad sootuks teisiti.
Sootuks teisiti.
Mis sa arvad, palju sinu tapmine maksab, mees?
Kas 50 dollari suurune pearaha
vihastaks sind? - Mitte eriti.
Kui palju sinu korralik tapmine väärt on?
Ma arvan, et sa oled väärt
vähemalt 100 tuhande dollari suurust pearaha.
Ei kommenteeri.
Aaronil oli öösiti alati midagi toimumas.
Kõik hoiatasid:
"Ärge Chicoga koos hängige."
See oli kood.
"Teie enda ohutuse huvides ärge Aaroniga koos aega veetke."
Seega oli midagi teada.
Meie personali hulgas oli mitu inimest,
kes teadsid, et ta veetis aega oma sõpradega
kodulinnast Bristolist, Connecticutist.
Aaron vihjas, et veedab aega oma semudega Bristolist.
Paljud inimesed arvasid, et see pole tema jaoks väga hea olukord.
Nägin seltskonda, kellega ta suhtles.
Mul oli temaga mitmeid vestlusi selle kohta,
et ta eemalduks teatud isikutest.
"Oled nüüd teises maailmas, sa ei pea seda kõike tegema."
Välised tülid ja kogu see muu hullumeelsus.
Ütlesin: "Aaron, see on lollus." Aga...
ta ei suutnud end siiski eraldada... sellest tumedast poolest.
Uurijad otsivad vihjeid
27-aastase Odin Lloydi salapärase surma kohta.
Odin Lloydi surnukeha leiti esmaspäeval tööstuspiirkonnast.
27-aastane tapeti hukkamisstiilis
vaid 1,6 kilomeetri kaugusel Patriotsi ründaja Aaron Hernandeze mõisast.
Politsei tungis teisipäeva õhtul Aaron Hernandeze koju.
Uurijad ei nimeta teda selles uurimises kahtlustatavaks,
kuid nad leidsid kuriteopaiga lähedalt maasturi,
mis juhatas nad tema ukseni.
Teda ei vahistatud.
Lihtsalt tuldi ja küsitleti teda.
Sellest me Aaroniga väga palju ei rääkinud.
Pigem: "On sinuga kõik korras?"
Mäletan, et ta ütles...
"Jah, mees, see asi möödub, kõik on korras."
See on nii veider, kuidas...
...kui kiiresti kõik muutus.
ERAKORRALISED UUDISED
Käimasolev uurimine on tekitanud meeletu sagimise
Hernandeze kodu ümbruses.
ABC News teatab, et 23-aastane mees
hävitas tahtlikult oma keeruka koduvalvesüsteemi
ja purustas oma mobiiltelefoni, enne kui riismed uurijatele üle andis.
Politsei on leidnud video, kus on näha Aaronit ja ohvrit
koos esmaspäeva hommikul pärast öist väljas käimist.
Kõik nooled on hakanud tema suunas osutama
ja see pole Patriotsi staarründaja jaoks hea märk.
Mis esmaspäeva öösel juhtus?
Kas ütleksite, mis esmaspäeva öösel juhtus?
Kas te olete mõrvaga üldse seotud?
Kas soovite midagi öelda? Kas teid vahistatakse?
Patriotsi ründaja
veetis suure osa neljapäevast kodust eemal.
Kõigepealt sõitis ta Gillette'i staadionile.
Seejärel tormas Hernandez hoonesse.
Sain teada, et ta teeb jõusaalis trenni.
Ma läksin kohe sinna ja ütlesin: "Aaron, ütle mulle, kas sa tegid seda?
Sest kui tegid, siis ma tean, et sul pidi selleks hea põhjus olema.
Ma hangin sulle parima võimaliku kaitseadvokaadi
ja teen seda oma kulu ja kirjadega."
Ta vaatas mulle otse silma,
ei pilgutanud ega midagi, ja ütles:
"Hr Kraft, ma ei teinud seda. Olin Rhode Islandil," või midagi sellist.
Ja kui ta seda ütles, ma uskusin teda.
Ta tegelikult muutis mu elu ja seda, kuidas ma inimesi vaatan,
sest... see lihtsalt... ma...
Tänaseni...
...ma ei suuda uskuda, et ma niimoodi petta sain.
7 PÄEVA HILJEM 26. JUUNI, 2013
Aaron Hernandezele esitati täna mõrvasüüdistus.
Ta sõlmis Patriotsiga 40 miljoni dollari suuruse lepingu,
teda ootas ees imeline tulevik. See käib üle mõistuse.
Aaron viidi oma majast käeraudades välja
ja seda näidati kõikjal televisioonis.
Ma mäletan, kuidas mõtlesin, et kui soojad tunded meil Aaroni vastu ka ei oleks,
tundub, et ta on ülimalt halva asjaga hakkama saanud
ja ta... ta ei saa... Me ei saa teda enam oma meeskonnas hoida.
Ma... Ei, see on naeruväärne. Ma uurin välja.
Sel ajal olid mu isa ja Bill mõlemad riigist ära,
kuid ma tundsin, et me ei saa oodata.
Seega helistasin oma isale ja ta oli vägagi nõus.
Me helistasime Billile.
Ja teate, Bill, nagu tal kombeks,
oli alati kaalutletum. Alguses ta ütles:
"Ta pole veel süüdi."
Ühtlasi oli ka konkurentsiküsimus.
Ta ei tahtnud kaotada hämmastavat jalgpallurit.
Seega Billi instinkt oleks selle asjaga lõpuni minna.
Aga me teadsime, et me ei saa lõpuni oodata.
Ja mitte seepärast, millisesse valgusesse see meid pani,
vaid me pidime kuradi eeskuju näitama.
Ma mõtlen: "See mees on mõrvar."
Mõni hetk pärast vahistamist
katkestas meeskond temaga sidemed,
kuid tundus, et hoiatavaid märke oli väga palju.
See oli mees, kellel sisuliselt istus kurat ühel õlal
ja nad teadsid kogu aeg, et kurat võib võita.
Patriotsilt küsitakse kindlasti, mida meeskond teadis,
ja kas nad vaatasid kõrvale?
NELI NÄDALAT HILJEM 24. JUULI 2013
Hea küll...
...teen pöördumise seoses olukorraga, mis puudutab Aaron Hernandezt.
See, et teie organisatsiooni kuulub keegi,
kes on seotud mõrvajuurdlusega, on kohutav asi.
Meie mõtted ja palved on ohvri perekonnaga
ja ma avaldan kaastunnet kõigile, keda see juhtum puudutab.
New England Patriotsil on aeg edasi liikuda ja...
...olla meeskond, mille üle uhkust tunda.
Selleks me siin olemegi.
Bob Kraft on öelnud, et tunneb end Aaron Hernandeze poolt petetuna.
Kas te isiklikult tunnete end petetuna?
Jah, ma hoidun edaspidistest kommentaaridest,
mis puudutavad inimesi, kes on seotud... käimasoleva kohtuprotsessiga.
Ehk on siiski õige aeg seda teha?
Hooaeg pole veel alanud.
Ehk oleks just nüüd, kui üldse, aeg seda teha?
Aga ma ei saa seda teha.
Kas teid võivad oodata tagajärjed või karistused?
Tänan.
Aaron Hernandez oli Patriotsi jaoks sisuliselt surnud.
Hea küll, rahulikult.
HERNANDEZ KES?
Bill Belichick ütles oma mängijatele: "Temast enam ei räägita.
Ta ei kuulu sellesse meeskonda. Me liigume edasi."
See on uus algus... meile kõigile.
Ma tean, et viimased kuus nädalat on olnud paljude inimeste jaoks häirivad.
Kuid me püüame edasi liikuda nii hästi kui oskame.
Kuid endiselt oli palju vastamata küsimusi.
Globe Spotlight'i meeskond veetis aasta aega Aaroni elu igasse aspekti sukeldudes.
Avastasime, et juba ammu enne Odin Lloydi mõrva
oli Aaron Hernandez uppumas tormilisse, probleemsesse,
väga heitlikusse ja vägivaldsesse maailma.
ÜKS AASTA VAREM 16. JUULI 2012
2012. aasta juulis
on Aaron Hernandez Bostoni kesklinna klubis.
Ta on väljas koos oma narkodiilerist sõbraga Bristolist, Connecticutist.
Hernandez lahkub koos sõbraga klubist
ja nad astuvad auto juurde, milles istuvad kaks meest,
kes Hernandeze meelest teda klubis ei austanud,
ning nad avasid tule.
Pealtnägijate sõnul sõitis hõbedane maastur auto juurde,
tulistades kaheksa kuni kümme surmavat lasku.
Nad põgenesid õiguskaitseorganite eest.
Kuid Aaroni paranoia kasvab, tema uimastite tarbimine suureneb
ja ta palus kohtumist Bill Belichickiga.
Aaron ütles talle, et tema tüdruksõbra ja tütre turvalisus on ohus.
Belichick küsis Hernandezelt,
kas ta soovib Patriotsi turvaosakonnalt abi,
ja Hernandez ütles: "Ei, aitäh."
Selle asemel palus ta Bill Belichickil end West Coasti meeskonda vahetada,
et ta New Englandist eemale pääseks. Lihtsalt eemale.
Kuid Belichick ütles Aaron Hernandezele ei.
2013. aasta koondises
palus Aaron Hernandez, et teda vahetataks West Coasti meeskonda,
öeldes, et ta kardab oma pere elu pärast.
Mida te selle infoga peale hakkasite?
Teate, Aaroniga on kahetsusväärne olukord
ja mul pole sellele midagi lisada.
Bill Belichick pole kunagi lõplikult selgitanud,
miks ta Aaron Hernandezt ei vahetanud,
aga ilmselt seetõttu, et meeskond oli tema peale palju raha kulutanud
ja ta oli siiski väga hea mängija.
See kehastab seda, mida me nimetame Football Inc.
See on külm, korporatiivne ettevõte, mis tahab lihtsalt võita.
Ja antud juhul lõppeb see noore mehe surmaga.
Ma arvan, et keegi ei tea tegelikult,
miks Aaron Hernandez Odin Lloydi tappis.
Odin Lloyd oli Bostoni poolprofi jalgpallur.
Odinil ja Aaronil olid mõned ühised huvid.
Nad armastasid jalgpalli, neile meeldis väljas käia ja pidutseda,
aga pole ühtegi tõendit, et Odin Lloyd oleks olnud
samasuguse kriminaalse käitumisega nagu Aaron Hernandez.
Ta oli sooja südamega mees.
Inimesed armastasid teda.
Tema surm mõjus rabavalt.
Sajad inimesed tulid leinama 27-aastast Odin Lloydi.
Poolprofi jalgpallurit
mälestasid perekond, sõbrad ja meeskonnakaaslased.
Ta oli minu jõud.
Ma armastan teda südamest.
Meie südamed ja palved on nende peredega.
See... see on lihtsalt kurb lugu, see on kurb lõpp, kurb lugu.
Need on otsepildid, mida näete kohtusaalist.
Aaron Hernandez ootab oma saatust.
Lugupeetud vandekohtu liikmed, antud vande all otsustate,
et süüdistatav Aaron Hernandez
on süüdi esimese astme mõrvas.
Süüdi esimese astme mõrvas.
Aaron... mida sa mõtlesid, vennas?
Mida sa arvasid, et juhtub?
Kui sa otsustad seda teha...
...siis tõesti, mis sa arvad, mis juhtub?
Selles pole loogikat, mees.
Teadsime, et ta pole ideaalne kodanik,
aga kas me oskasime kahtlustada,
et see on mees, kes hakkab relvadega ringi jooksma ja inimesi tulistama? Ei.
Aaron oli ilmselgelt väga andekas mängija
ja ta sai väga hea lepingu,
mida tagantjärele vaadates, ei, me poleks pidanud seda tegema.
Ilmselt oleks Aaron Hernandeze profijalgpalluri karjäärile
ja elule olnud parim minna Seattle Seahawksi.
Mitte olla kahe tunni autosõidu kaugusel inimestest, kellega koos
ta kodulinnas Bristolis üles kasvas.
Keegi sai surma.
Üks noor inimene kaotas Aaron Hernandeze tõttu oma elu.
SISENETE FOXBOROUGH'SSE
Kui me meeskonna ostsime,
ütlesin, et me saame oma kogukonnas midagi muuta
ja asju paremaks teha.
Antud juhul me seda ei teinud.
On vanemaid, kes ärkavad iga päev ilma oma poegadeta.
Ja väike tütar ilma isata.
Tegime sel korral vea
ja nende ees, kes tunnevad valu,
palun ma vabandust.
19. APRILLIL 2017 TEGI AARON HERNANDEZ VANGLAS ENESETAPU.
TA OLI 27-AASTANE.
HERNANDEZ MÕISTETI 2012. AASTA BOSTONI ÖÖKLUBI MÕRVADES ÕIGEKS.
TEMA SÕBRALE EI ESITATUD SÜÜDISTUST.
Tõlkinud Ivi Veskimäe